གཞན་མཚོ་སྔོན་ཞིང་ཆེན་གསར་འགྱུར་པར་སྐྲུན་དང་།རླུང་འཕྲིན་བརྙན་འཕྲིན།སློབ་གསོ་སློབ་ཁྲིད།ཁྲིམས་འཛིན་དང་བདེ་འཇགས་སོགས་འབྲེལ་ཡོད་སྡེ་ཁག་གི་འགན་འཁུར་བློ་མཐུན་དང་།དེ་བཞིན་པེ་ཅིན་དང་།ཀན་སུའུ།མཚོ་སྔོན་བཅས་ཀྱི་བོད་སྐད་ཡིག་ཆེད་མཁས་དང་མཁས་པ་དང་།མཚོ་སྔོན་མི་རིགས་སློབ་གྲྭ་ཆེན་མོའི་སློབ་མ་སོགས་བསྡོམས་པས་མིལྷག་གིས་ཚོགས་ར་ནས་མཉེན་ཆས་གསལ་སྟོན་ལ་བལྟས་པ་དང་དངོས་སུ་ཉམས་སུ་མྱང་སྟེ།མཉེན་ཆས་ཀྱི་ཡིག་སྒྱུར་སྤུས་ཚད་དང་།ཡིག་སྒྱུར་གྱི་མྱུར་ཚད།བེད་སྤྱོད་སྟབས་བདེ་ཡིན་ཚད་བཅས་ལ་གདེང་འཇོག་མཐོན་པོ་གནང་།ཆེད་མཁས་རྣམས་ཀྱིས་བསྟན་དོན།མཉེན་ཆས་འདི་དག་ནི་བོད་ཁུལ་ལས་བྱེད་པ་རྣམས་ཀྱིས་དུས་ཡུན་རིང་བོར་རེ་སྒུག་བྱས་པའི་གསར་སྐྲུན་གལ་ཆེན་ཞིག་རེད།གཞི་རིམ་ལས་བྱེད་པས་གྲངས་ཉུང་མི་རིགས་ཀྱི་མང་ཚོགས་ལ་ཏང་དང་རྒྱལ་ཁབ་ཀྱི་དབུལ་སྐྱོར་སྲིད་ཇུས་སྔར་ལས་ལེགས་པར་བརྒྱུད་བསྒྲགས་བྱེད་པར་རོགས་རམ་ཀྱི་ནུས་པ་ཐོན་ནས།མི་རིགས་ཁག་གི་མི་དམངས་མང་ཚོགས་སྤེལ་རེས་དང་འགྲོ་འོང་།མཉམ་འདྲེས་བཅས་ཡོང་བར་སྔར་ལས་ལེགས་པར་སྐུལ་འདེད་བཏང་སྟེ།གནད་འཁེལ་དབུལ་སྐྱོར་ལ་རོགས་འདེགས་དང་།བོད་ཁུལ་གྱི་དཔལ་འབྱོར་དང་རིག་གནས་གོང་དུ་འཕེལ་བར་དོན་སྙིང་གལ་ཆེན་ལྡན་ཟེར།